**УНИВЕРЗИТЕТ У НИШУ Образац Д2**

**НАЗИВ ФАКУЛТЕТА**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | |
|  | | | | | | | | |
| **ПОДАЦИ О КАНДИДАТУ** | | | | | | | | |
| Презиме, име једног родитеља и име | | | Петковић Велимира Велибор | | | | | |
| Датум и место рођења | | | 21. 7. 1963. Тузла, Босна и Херцеговина | | | | | |
| **Основне студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Психологија | | | | | |
| Звање | | | дипломирани психолог | | | | | |
| Година уписа | | | 1982. (почетак студија 1983. године због служења војног рока у ЈНА) | | | | | |
| Година завршетка | | | 1988. | | | | | |
| Просечна оцена | | | 8,76 | | | | | |
| **Мастер студије, магистарске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Новинарство | | | | | |
| Звање | | | мастер журналиста | | | | | |
| Година уписа | | | 2010. | | | | | |
| Година завршетка | | | 2011. | | | | | |
| Просечна оцена | | | 10 | | | | | |
| Научна област | | | Културолошке науке и комуникологија | | | | | |
| Наслов завршног рада | | | Програмски концепт, функција и перспективе верског радија  Студија случаја: Радио епархије нишке «Глас» | | | | | |
| **Докторске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Филологија | | | | | |
| Година уписа | | | 2013. | | | | | |
| Остварен број ЕСПБ бодова | | | 105 | | | | | |
| Просечна оцена | | | 9,38 | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Велибор Петковић, Милан Дојчиновић, *Улога медија у служби очувања културног идентитета,* Зборник радова са скупа *Језик, књижевност, време – Књижевна истраживања,* 2017.Филозофски факултет Универзитета у Нишу, ст. 131-147, UDK 316:774 ISBN 978-86-7379-445-7 | | | | | | M14 | |
| У раду *Улога медија у служби очувања културног идентитета*, аутори заступају тезу о значају медија као својеврсног документа историје. При томе је истакнуто и да је моћ писања историје цивилизације била одувек у рукама владара којима су медији били полуга власти. Визионарска мисао филозофа Френсиса Бекона да ће поседовање информација гарантовати моћ се потврдила, а медији нису само сведоци већ имају и хомогенизирајућу функцију у друштву. Савремена медиологија, заснована као „екологија културе“ према француском филозофу Режису Дебреу, поред аспеката комуникације, проучава и трансмисиону функцију: пренос информација између различитих временско-просторних сфера. Рад указује на улогу медија у очувању културног наслеђа, идентитета. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 2 | Велибор Петковић, Милан Дојчиновић, *Технолошки напредак медија као предуслов вишезначности,* Зборник радова са скупа *Језик, књижевност, значење – Језичка истраживања,* 2016. Филозофски факултет Универзитета у Нишу, стр. 457-471, UDK 316.774:316:42 (81’42:316.776.32) ISBN 978-86-7379-409-9 | | | | | | M14 | |
| У раду *Технолошки напредак медија као предуслов вижезначности* аутори проучавају медије као посреднике у међуљудској комуникацији који премрежују свет и утичу да се простор и време доживљавају асинхроно. То пред теорију медија поставља задатак да поред изучавања информативне функције новинарства, анализира и специфичну медијску стварност. Технолошки напредак и све захтевнија публика траже од савременог новинара да буде извештач и тумач актуелних друштвених тема. Како дифузија значења не би претворила информисање у свеопшту релативизацију у којој слике догађаја намећу концепт fabula rasa (празна прича), а узроци догађаја бивају занемарени, одговори на питања како и зашто се нешто догађа постају кључни. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 3 | Велибор Петковић, *Пут креативности од старих ка новим медијима,* Тематски зборник радова: О креативности и уметности – савремена психолошка истраживања, 2015, Департман за психологију Филозофског факултета Универзитета у Нишу. UDK 316.774:316.6-057.87 (316.776:004.738.5-057.87) ISBN 978-86-7379-396-2 | | | | | | M45 | |
| У раду *Пут креативности од старих ка новим медијима* аутор преиспитује студије медија које углавном истичу негативне ефекте на децу. У трагању за позитивним утицајима аутор наводи светле тренутке телевизије, попут серије за децу „Улица Сезам“ на глобалном нивоу, а образовно-васпитни програм Радио-телевизије Београд на националном, у периоду пре распада Југославије. Интернет и нови медији потискују старе, али их такође и инкорпорирају, што отвара нове могућности за интерактивну комуникацију. Когнитивна сложеност медија често превазилази дечје неуралне структуре, али представља јак подстицај деци која задивљујуће добро разумеју симболе у свету имагинације. Историјски развој медија отвара широке могућности креативног развоја симболичког мишљења. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 4 | Велибор Петковић, Душан Алексић, 2016, *Улога студентских медија у професионализацији новинарске струке и развоју критичког мишљења – студија случаја: Студентски дневни лист,* Наука и савремени Универзитет, НИСУН 5, Филозофски факултет Нишу, 577-592. УДК 316.774:004.738.5 004.738.5:070 316.776.33-057.87 ISBN 978-86-7379-429-7 | | | | | | М63 | |
| У раду *Улога студентских медија у професионализацији новинарске струке и развоју критичког мишљења – студија случаја: Студентски дневни лист,* детаљно је анализиран интернет портал Студентског дневног листа, који су основали студенти новинарства Филозофског факултета у Нишу, а који је намењен свим студентима Нишког универзитета. Аутори су истраживали ко пише за портал, који су жанрови најзаступљенији и какве су стилске карактеристике ових текстова. Утврдили су колико студенти користе потенцијале оваквих медија и колико практичан рад доприноси професионализацији новинарске струке и развоју критичког мишљења и аналитичког новинарства. Детаљно је анализиран и изглед сајта, рубрике, учесталост објављивања садржаја, уредничка и новинарска структура. | | | | | |
| Рад припада научној области докторске дисертације | | | ДА | НЕ | **ДЕЛИМИЧНО** |
| 5 | Ивана Стојковић, Велибор Петковић, 2015, *Медијска представа о природним катастрофама у Србији – манипулације и дезинформације,* Наука и савремени Универзитет, НИСУН 4, Филозофски факултет Ниш, стр. 325-339, UDK 316.774:005.582::515.511.9(497.11) ISBN 978-86-7379-391-7 | | | | | | М63 | |
| У раду *Медијска представа о природним катастрофама у Србији – манипулације и дезинформације,* аутори изучавају манипулативну снагу слике која укида преиспитивање медијских представа, нудећи уместо тога безусловно прихватање. То омогућава успех стратегија које намећу медијску слику света по мери политике и капитала. Анализом извештавања медија о поплавама у Србији 2014. године аутори уочавају да је приказивање слика људских несрећа имало за циљ јачање емотивног одговора публике, занемарујући критичко разматрање узрока страдања. У томе виде и примену теорије *agenda settting*која креира представе, а анализом дневних листова *Курир* и *Политика*показују како субјективност извештавања утиче на медијску манипулацију. | | | | | |
| Рад припада научној области докторске дисертације | | | ДА | НЕ | **ДЕЛИМИЧНО** |
| 6.Зоран Јевтовић, Татјана Вулић, Велибор Петковић, 2012, *Верски радио и перспективе развоја*  *у Србији,* Радио-дифузија у Србији, садашњост и будућност, Универзитет у Београду,  Факултет политичких наука, стр. 69-85, UDK 654.191(497.11):2-6, 316.774(497.11):2-6ISBN М63 978-86-7558-948-8  7. Велибор В. Петковић, 2014, *Аполитична моћ верских медија у Србији,* Наука и савремени  Универзитет, НИСУН 3, Филозофски факултет Ниш, стр. 663-674, UDK 316.774:654.191]:2-67(497.11) М 63  ISBN 978-86-7379-346-7  8. Велибор В. Петковић, 2018, Металепса и метареференце у радио-драми *Капетан Џон Пиплфокс* М51  Душана Радовића, *Philologia Mediana*, УДК 821.163.41.09-25 Радовић Д.ISSN 1821-3332 | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | **ДА** | НЕ |
| *образложење* | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | |
| Име и презиме, звање | | Др Јелена Јовановић, доцент | | | | | | |
| Ужа научна област за коју је изабран у звање | | Српска и компаративна књижевност (Српска књижевност 20. века, Теорија књижевности) | | | | | | |
| Датум избора | | 3. 6. 2015. године | | | | | | |
| Установа у којој је запослен | | Филозофски факултет Универзитета у Нишу | | | | | | |
| Е-пошта | | jelena.v.jovanovic@filfak.ni.ac.rs | | | | | | |
| **Најзначајнији радови ментора из научне области којој припада тема докторске дисертације** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Вуловић, Јелена. 2015. После Женета: фокализација у очима посткласичне наратологије, *Зборник Матице српске за књижевност и језик*, књ.63, св.2, 2015: стр. 533 – 552, ISBN 0543-1220 | | | | | | М24 | |
| 2 | Јовановић, Јелена В. 2017. Наратор и јунаци његове приче у роману Јарани Светозара Ћоровића,Књижевна историја, Часопис за науку о књижевности, стр. 31 - 49, ISSN 0350-6428 | | | | | | М24 | |
| 3 | Јовановић, Јелена.2013. Приповедач-лик: Љуба Шампион у роману *Кад су цветале тикве*. *Зборник Матице српске за књижевност и језик*, књ.61, св.1, 2013: стр. 193 – 209, ISSN 0543-1220 | | | | | | М24 | |
| 4 | Вуловић, Јелена. 2015. Опис као приповедана перцепција у роману *За крухом* Ива Ћипика, *Књижевна историја*, Часопис за науку о књижевности, XLVII, 156, 2015, стр. 9 – 32, ISSN 0350-6428 | | | | | | М24 | |
| 5 | Јовановић, Јелена В. 2018. *Венеција* као метонимија карневалске метаморфозе у делу Владимира Пиштала. *Научни састанак слависта у Вукове дане* (МСЦ), 47/2, стр. 205 – 214, ISSN 0351-9066 | | | | | | М14 | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | Јелена Младеновић, *Поезија Новице Тадића*, Филозофски факултет Универзитета у Нишу | 25.11.2015. |  |
| 2. |  |  |  |
| 3. |  |  |  |
| 4. |  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | **ДА** | НЕ |
| *образложење* | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | |
| Предлог наслова теме докторске дисертације | | | Књижевно дело Душана Радовића у светлу теорије трансмедијалности | | | | | | |
| Научно поље | | | Књижевност и Комуникологија | | | | | | |
| Научна област | | | Филолошке науке и Културолошке науке и комуникологија | | | | | | |
| Ужа научна област | | | Српска и компаративна књижевност; Мултимедијална комуникација | | | | | | |
| Научна дисциплина | | | Српска књижевност двадесетог века и Теорија медија | | | | | | |
| 1. | Предмет научног истраживања *(до 800 речи)* | | | | | | | | |
| Предмет истраживања докторске дисертације представља дело Душана Радовића, са посебним освртом на оне делове његовог опуса који су писани за медије или су накнадно транспоновани из књижевности на радио, телевизију и, касније, интернет. Свакако ће у тумачење ући и текстови Д. Радовића који су из других медија прелазили у књижевност, ако се уопште може тврдити тако нешто, а имајући у виду да књижевност у својој основи није мономедијски феномен. Као методолошко полазиште за анализу овог дела опуса Душана Радовића, а с тим у вези и различитих врста медија, послужиће најновија истраживања из области трансмедијалних студија које представљају дисциплину у оквиру посткласичне наратологије. Због тога ће први део рада бити посвећен управо достигнућима посткласичне, прецизније трансмедијалне наратологије. У центру пажње наћи ће се закључци и поставке Дејвида Хермана, Мари-Лор Рајан, Вернера Волфа, Хенрија Џенкинса, Ирине Рајевски. Проучавањем когнитивне наратологије,која је довела до кључног заокрета у приступу текстовима (не само књижевним), отвориће се питање улоге различитих медија у обликовању наратива и његовој рецепцији. Зато ће део рада бити посвећен управо односу других медија према књижевности и процесу транспозиције из једног медија у други. И овде ће посебна пажња бити усмерена ка односу књижевности, с једне, и позоришта, радија, телевизије, интернета, с друге стране. У теоријском делу кандидат ће се, у циљу што ширег и прецизнијег сагледавања проблема, бавити и историјом мултимедијалног обликовања наратива. То свакако доводи и до питања моно/мултимедијалности књижевности. Уз потпуну свест о томе да нове теорије само боље маркирају и осветљавају и неке старе феномене, достигнућа трансмедијалне наратологије послужиће у радуза експлицирање оног дела Радовићевог опуса који је, управо због недостатка адекватне теоријске апаратуре, остао непримећен, недовољно истражен или тек наговештен. У проучавање ће бити укључено и сагледавање интернета, као најсавременијег медија, те ће се посматрати како се дело Душана Радовића прилагођава том медију, али и како интернет утиче на рецепцију: да ли је и како мења. У сврху што исцрпнијег и научно аргументованог приступа аутор ће користити и релевантне студије из области теорије медија (Маршал Маклуан, Лев Манович, Роџер Фидлер и сл).  Централни део рада бавиће се историјом читања дела Душана Радовића. Ти текстови требало би да уведу у поетику стваралаштва аутора, те да пруже књижевноисторијске и књижевнокритичке оквире за даљу анализу. Они ће такође показати до које тачке се стигло у расветљавању стваралачког опуса Д. Радовића и проблематизовати оно што је кључно за тему доктората, а то је колико је трансмедијални карактер његових текстова био тема истраживања у српској науци о књижевности. Српска књижевна критика углавном наглашава Радовићев значај за утемељење модернизма у књижевности за децу, тумачећи његову прву збирку песама као превратничку; речје о књизи*Поштована децо*, објављеној 1954. Са друге стране, увидом у критичке текстове примећено је да методолошки приступ критике није пратиосве аспекте иновативности ствараоца у обликовању текста. У наставку је пример који илуструје речено. У оквиру емисије *Београде, добро јутро* на радију су емитовани текстови који су критици били подстрек да Радовића уврсти у афористичаре, без обзира на његов изричит отклон од оваквог одређења сопственог рада у обликовању текстова за поменуту емисију. Међутим, баш ти књижевно-филозофски коментари свакодневице, емитовани на београдској радио-станици *Студио Б* почетком осамдесетих година двадесетог века, штампани у три књиге, показатељ су снажног деловања трансмедијалности. Истраживање и анализа показаће управо како су језгровити и сажети наративи са радија добили у књизи (дакле, као књижевно обликована грађа) наглашенију сатиричност као главну одлику афоризма. Биће скренута пажња и на то како је промена медија утицала на промену перципирања неких сегмената текста. Анализе Радовићевих текстова поред обогаћивања и промене у сагледавању опуса писца имају за циљ да покажу колико је овакав приступ функционалан за књижевна истраживања, али и да повежу књижевност, радио, телевизију и интернет управо преко мултимедијалног стваралаштва Д. Радовића.  На основу наведеног јасно је да потпуније сагледавање и адекватније вредновање стваралачког опуса Душана Радовића захтева одређене критичке помаке. Он ће у овом раду заузети централни део и биће ослоњен на„наративни заокрет“ (Херман) започет феноменолошким студијама, а експлициран први пут у радовима с краја двадесетог века, а који је довео до проширења хоризонта истраживања на готово сва поља људске делатности. Како Радовићев књижевни и новинарски наратив обухвата готово све оно што Маршал Маклуан сврстава у медије у најширем смислу, поменути приступ на најбољи начин повезаће текстове настале за различите медије и реализоване у различитим медијима. Радовић користи говорну и писану реч, пише за новине али коауторски ствара и стрипове, углавном са Душаном Петричићем. Истраживање у дисертацији ће бити фокусирано на узајамни утицај књижевности и електронских медија, али и нове медије настале конвергенцијом са компјутерима. Уочавање те*медијаморфозе*(Роџер Фидлер), њеног утицаја на поруку и значење омогућиће да се стекнешто бољи увид у деловање Радовићевог текста и у другим медијима: штампи, књизи, позоришту, филму, али првенствено на радију, телевизији и интернету. Овакав приступ допринеће проблематизовању, ревалоризацији, допуни досадашњих критичких сагледавања стваралаштва првог српског писца чије је дело највећим делом настало у медијима и за медије. Полазећи од сасвим тачног запажања Мирослава Максимовића да је Д. Радовић„први наш медијски аутор [...] који је, као писац, озбиљно схватио модерне медије и професионално им приступио“, издвојени текстови биће посматрани с аспекта њихове условљености медијским контекстом. Овој врсти проучавања сасвим погодују неке поставке посткласичне наратологије, које се, најопштије сагледано,ослањају на сагледавања и изван литерарних наратива, те проширивање наратологије и *наративне логике* на нове медије. | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | |
| Предложена литература обухвата неколико области које су потпуно усклађене са најављеним истраживањима докторске дисертације:  - Целокупан књижевно-медијски опус Душана Радовића, од прве објављене књиге *Поштована децо* (1954) до постхумно штампаног, готово целокупног дела аутора, под насловом *Баш свашта, сабрани списи* (2006). Ова последња од посебног је значаја, јер је приређивач Мирослав Максимовић сакупио и објавио и текстове настале у редакцијама радија и телевизије које Душан Радовић није публиковао у књигама, већ су биле део медијског садржаја или смернице за рад у креирању програма.  - Релевантне текстове из области посткласичне, трансмедијалне наратологије и теорије медија:Werner Wolf, *Metareference across Media: The Concept, its Transmedial Potentials and Problems, Main Forms and Funkctions (in) Studies in Intermediality,* Лубомир Долежел, *Хетерокосмика – фикција и могући светови,*Marie-Laure Ryan, *Transmedial Storytelling and Transfictionality,* Marie-Laure Ryan (ed.) *Narrative acros Media: The Languages of Storytelling,* Maršal Makluan, *Poznavanje opštila: čovekovih produžetaka,* Rodžer Fidler, *Mediamorphosis – Razumevanje novih medija,* Đorđe i Mila Nadrljanski, *Digitalni mediji – obrazovni softver*, David Bolter, Richard Grusin, *Remediation: Understanding New Media* итд.  - Литературу која се односи на историју читања стваралаштва Д. Радовића: Иван Шоп, *Хуморно слово Душана Радовића,* Бора Ћосић, *Дечја поезија српска,* Славица Јовановић, *Поетика Душана Радовића,* зборник радова *Душан Радовић и развој модерне српске књижевности* итд. | | | | | | | | | |
| 3. | Циљеви научног истраживања *(до 500 речи)* | | | | | | | | |
| Главни циљеви научног истраживања у овом раду су:  - Проучавање, експлицирање и критички осврт на одређене поставке и закључке из области посткласичне наратологије, трансмедијалних студија, теорије медија  - Примена теорије трансмедијалности у анализи и тумачењу текстова Душана Радовића, у ширем друштвеноисторијском и технолошком контексту  - Упоредна анализа узајамних утицаја књижевности и старих и нових медија у процесу њихове медијаморфозе – сусрета текста и електронских општила са компјутером  - Историја читања књижевних остварења Душана Радовића насталих за потребе специфичних медија, од штампе и књига преко позоришта и филма, до радија и телевизије као најзаступљенијих савремених електронских медија. С обзиром на то да текстови Душана Радовића настављају да живе у интертекстуалном, интермедијалном и трансмедијалном систему комуникације путем друштвених мрежа, докторска дисертација ће истражити у коликој мери је овакав интерактиван однос корисника допринео и даље доприноси ширењу и креативном укрштању фрагмената његовог дела са актуелном стварношћу, у литерарном и ширем друштвеном смислу.  - Проучавање особености Радовићевих дела насталих у старијим медијима, сада презентованим у дигиталном свету нових медија с циљем проблематизовања, ревалоризације, допуне досадашњих критичких сагледавања стваралаштва првог српског писца чије је дело највећим делом настало у медијима и за медије.  - Сагледавање значаја интердисциплинарног укрштања науке о књижевности и комуникологије обухватањем аспеката који представљају додирне тачке и међусобно доприносе формирању потпуније слике стваралаштва у две поменуте области. | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | |
| Очекивани резултати истраживања обухваћени темом требало би да покажу плодотворност узајамног утицаја медија и књижевности на Радовићев стваралачки опус и високе уметничке домете трансмедијалног прилагођавања наратива позоришту и филму, али у још значајнијој мери и електронским медијима (радију и телевизији). Како је интензиван технолошки развој тзв. нових медија омогућио дигиталну комуникацију коришћењем интернета и друштвених мрежа, интерактивну размену порука, од информација до уметничких садржаја који обухватају текст, фотографију, видео-снимак и директан пренос догађаја, истраживање треба да покаже на који начин се Радовићеви текстови мењајуегзистирајући у сајбер-простору. Интернет проширује и умножава виртуелну стварност, посебно погодујући краћим уметничким формама, какве је претежно стварао и Душан Радовић. Трансформација медија уједињује старе и нове у хибридне форме, а уређаји попут компјутера или мобилног телефона представљају простор укрштања штампе, књиге, радија, телевизије, филма, конзола за видео-игре и других нових облика. Актуелна присутност Радовићевих текстова у сајбер-простору, од најкраћих исказа емитованих у радио-емисијама *Београде, добро јутро*, преко песама и прича до снимљених радио-драма (*Капетан Џон Пиплфокс*) и телевизијских серија (*На слово, на слово*), показатељ су да кореспондирају са публиком савременог доба и да су њихови наративи уметнички вредни, што се очекује да ће потврдити и истраживање у докторској дисертацији. Истовремено, нова теоријско-методолошка апаратура какву пружа посткласична наратологија, иде у сусрет новим технологијама и пружа прилику за реактуелизацију потенцијала Радовићевих текстова и дела, њихову ревалоризацију и сагледавање у новом, савременом контексту реципијената рођених и одраслих у дигитално доба.Очекује се да теза истраживањем потврди да отвореност дела Душана Радовића омогућава нова креативна тумачења и интерактивну комуникацију са најновијом генерацијама које говоре *језике нових медија*. (Манович) | | | | | | | | | |
| 5. | Примењене научне методе *(до 300 речи)* | | | | | | | | |
| Текстови Душана Радовића биће разматрани са становишта трансмедијалне наратологије и теорија медија које се баве наративом и његовим метаморфозама условљеним природом сваког медија. При томе ће се узимати у обзир специфичност сваког медија који собом повлачи и променузначења самог текста (схваћеног у најширем смислу). Рад ће бити базиран на приступима који ће откривати интермедијалну/ инетертекстуалну природу издвојених дела из опуса Д. Радовића. Од великог значаја биће и проучавање и експлицирање теорије могућих светова на којој се базирају напред поменути приступи. Такође ће за потребе анализе текстова бити коришћена и Маклуанова теорија медија, имајући у виду и Фидлерово схватање медијаморфозе као развоја информационих и комуникационих технологија која наговештава могућност укидања граница између реалности и виртуелности. Поменути приступизнатно мењају устаљена схватања уметности, померајући нагласак на процес стварања као (са)учествовања аутора и реципијента (корисника) у изградњи и обликовањутекста. Овај смер истраживања захтева и примену метода анализе дигиталних аудио и видео-секвенци у случајевима када делови Радовићевих радио и телевизијских емисија постају вирални и циркулишу друштвеним мрежама и интернетом, попут текстова који у различитим, новим контекстима представљају референце на савремено доба.  Како би се успешно реализовало најављено научно истраживање у дисертацији ће бити коришћена аналитичко-интерпретативна, компаративна и апликативна метода.  Сви најављени приступи текстовима Д. Радовића треба да осветле недовољно проучене аспекте дела овог аутора. Ово ће истовремено послужити кандидату да критички сагледа сваку поменуту методологију и њену апаратуру; предности и ограничења на овај начин тумачених књижевних текстова у процесу трансмедијалне адаптације. | | | | | | | | | |
| Предложена тема се прихвата неизмењена | | | **ДА** | | | НЕ | | | |
| Коначан наслов теме докторске дисертације | | | Књижевно дело Душана Радовића у светлу теорије трансмедијалности | | | | | | |
| **ЗАКЉУЧАК** *(до 100 речи)* | | | | | | | | | |
| Тема докторске дисертације кандидата Велибора Петковића *Књижевно дело Душана Радовића у светлу теорије трансмедијалности*јасно и прецизно упућује на предмет истраживања као и релевантан методолошки приступ одабраном књижевном опусу. Како су многобројни текстови Душана Радовића транспоновани из медија у медиј, то је управо примена теорије трансмедијалности оно што у значајној мери иновира приступ, а тиме и тумачење поетике поменутог аутора. Очекује се да дисертација да исцрпан преглед најновијих истраживања у домену когнитивне, трансмедијалне наратологије и теорије медија, те да (користећи се њима) осветли мање истражене и неистражене аспекте одабраних текстова Душана Радовића. Тиме ће темом најављена докторска дисертација понудити научно актуелне закључке како у домену теорије медија и књижевности, тако и у погледу ревалоризације стваралаштва Душана Радовића. | | | | | | | | | |
| **ПОДАЦИ О КОМИСИЈИ** | | | | | | | | | |
| Број одлуке НСВ о именовању Комисије | | | | **8/18-01-007/18-026** | | | | | |
| Датум именовања Комисије | | | | **21. 9. 2018. године** | | | | | |
| **Р. бр.** | | **Име и презиме, звање** | | | | | **Потпис** | | |
| 1. | | Др Добривоје Станојевић, редовни професор | | | | председник |  | | |
| Комуникологија и новинарство | | | Факултет политичких наука у Београду | |
| (Научна област) | | | (Установа у којој је запослен) | |
| 2. | | Др Јелена Јовановић, доцент | | | | ментор, члан |  | | |
| Српска и компаративна књижевност | | | Филозофски факултет у Нишу | |
| (Научна област) | | | (Установа у којој је запослен) | |
| 3. | | Др Снежана Божић, доцент | | | | члан |  | | |
| Српска и компаративна књижевност | | | Филозофски факултет у Нишу | |
| (Научна област) | | | (Установа у којој је запослен) | |
| 4. | |  | | | | члан |  | | |
|  | | |  | |
| (Научна област) | | | (Установа у којој је запослен) | |
| 5. | |  | | | | члан |  | | |
|  | | |  | |
| (Научна област) | | | (Установа у којој је запослен) | |
| Датум и место:  ……………………………… | | | | | | | | | |