**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА**

**ПРОДЕКАНУ ЗА НАСТАВУ ФИЛОЗОФСКОГ ФАКУЛТЕТА**

**Предмет:** Предлог измена студијског програма *Oсновних академских студија англистике*

На седници Већа одржаној 7. 11. 2018. године, Департман за англистику донео је одлуку да упути предлог измена и допуна студијског програма Oсновних академских студија англистике, имајући у виду измењену структуру наставног кадра, чињеницу да је реакредитација одложена за две године, затим квалитет постојећих студија, потребе студената, као и потребе за напредовањем сарадника који су недавно докторирали.

Предлажу се следеће измене:

1. Изборни предмет *Афроамеричке студије* пребацује се из осмог семестра (Изборни блок А) у шести семестар студија (Изборни блок) и уместо структуре 1 час предавања и 1 час вежби сада има структуру 2 часа предавања без часова вежби. Ажурирани силабус и књигу наставника (доц. др Анa Коцић) прилажемо уз предлог.
2. У Изборни блок А седмог семестра додаје се изборни предмет *Језички огледи: превођење са енглеског на српски језик*, са фондом 1 час предавања и 1 час вежби. Силабус предмета, књигу наставника (проф. др Владимир Ж. Јовановић) и сарадника (др Љиљана Јанковић) прилажемо уз предлог.
3. У Изборни блок А осмог семестра додаје се изборни предмет *Језички огледи: превођење са српског на енглески језик*, са фондом 1 час предавања и 1 час вежби. Силабус предмета, књигу наставника (проф. др Михаило Антовић) и сарадника (др Марта Величковић) прилажемо уз предлог.
4. У Изборни блок А осмог семестра додаје се изборни предмет *Когнитивно-граматичке методе у настави енглеског језика*, са фондом 1 час предавања и 1 час вежби. Силабус предмета, књигу наставника (проф. др Михаило Антовић) и сарадника (др Марта Величковић) прилажемо уз предлог.
5. У Изборни блок А осмог семестра додаје се изборни предмет *Превођење англофоне поезике*, са фондом 2 часа предавања, без часова вежби. Силабус предмета и књигу наставника (доц. др Наташа Тучев) прилажемо уз предлог.

Уз предлог прилажемо и тренутни распоред предмета на ОАС англистике.

У нади да ћете предложене измене усвојити,

У Нишу, 7. 11. 2018. године,

С поштовањем,

Управник Департмана за англистику

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

доц. др Душан Стаменковић