**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА**

**ПРОДЕКАНУ ЗА НАСТАВУ ФИЛОЗОФСКОГ ФАКУЛТЕТА**

**Предмет:** Предлог измена студијског програма *Мастер академских студија англистике*

На седници Већа одржаној 7. 11. 2018. године, Департман за англистику донео је одлуку да упути предлог измена и допуна студијског програма Мастер академских студија англистике, имајући у виду измењену структуру наставног кадра, посебно одлазак у пензију троје наставника чији су специфични предмети део овог програма, затим чињеницу да је реакредитација одложена за две године, квалитет постојећих студија, као и потребе студената у погледу довољно могућности за избор предмета и потребе наставног кадра за даље напредовање и учешће на свим нивоима студија.

Предлажу се следеће измене:

1. Изборни предмети *Књижевна теорија и критика 20. века*, *Увод у семиотику* и *Савремена англо-америчка драма* бришу се из распореда предмета на Мастер академским студијама англистике, јер Департман за англистику за ове предмете у овом тренутку не може да понуди адекватна кадровска решења.
2. У групу изборних предмета додаје се предмет *Прагмадијалектика*. Силабус предмета и књигу наставника (доц. др Милица Радуловић) прилажемо уз предлог.

Уз предлог прилажемо и тренутни распоред предмета на МАС англистике.

У нади да ћете предложене измене усвојити,

У Нишу, 7. 11. 2018. године,

С поштовањем,

Управник Департмана за англистику

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

доц. др Душан Стаменковић